b'\n_START_ARTICLE_\nSydpolsmedaljen\n_START_PARAGRAPH_\nSydpolsmedaljen eller Medalje til erindring om "Frams" ekspedisjon til Sydpolen 1910\xe2\x80\x931911 er en norsk udm\xc3\xa6rkelse indstiftet af kong Haakon den 20. august 1912 til bel\xc3\xb8nning af deltagere i Roald Amundsens sydpolsekspedition. Medaljen blev p\xc3\xa5 indstiftelsesdagen tildelt ekspeditionens medlemmer.\n_START_SECTION_\nUdforming\n_START_PARAGRAPH_\nSydpolsmedaljen er pr\xc3\xa6get i guld, s\xc3\xb8lv eller bronze, men er tildelt i guld. P\xc3\xa5 forsiden b\xc3\xa6rer den kong Haakons portr\xc3\xa6t, navn og valgsprog. Forsiden er identisk med Kongens fortjenstmedalje. Bagsiden b\xc3\xa6rer et billede af den sydlige halvkugle og Sydkorset, sammen med et felt for medaljemodtagerens navn og \xc3\xa5rstallet "1911". Nedre del har korslagte ege- og laurb\xc3\xa6rgrene. Medaljen har en kongekrone p\xc3\xa5 toppen. Medaljeb\xc3\xa5ndet er m\xc3\xb8rkt bl\xc3\xa5t med en hvidkantet r\xc3\xb8d stribe i midten._NEWLINE_Sydpolsmedaljen er udformet af m\xc3\xb8ntgrav\xc3\xb8r Ivar Throndsen._NEWLINE_Med medaljen fulgte et diplom, i udforming ganske lig det, som blev givet i forbindelse med Kongens fortjenstmedalje.'